هلمند ‏افغانی سرې میاشتې د هلمند ولایت په بېلابېلو سیمو کې د خپلو روغتیایی کارکوونکو پر مټ په تېرو ۳۰ ورځو کې ۲۱۳۱۱ وګړو ته روغتیایی خدمات وړاندې کړی. په یاده موده کې ۱۰۶۷۴ تنو ته له معاینې وروسته په وړیا توګه درمل ورکړل شوی، د ۱۶۱ ټپیانو پانسمان شوی، ۵۰۸۵ ښځو او ماشومانو ته بېلابېل واکسینونه تطبیق شوی، ۳۱۸۲ تنو ته روغتیایی مشورې او ۱۶۳۰ میندو ته له ولادت وړاندې او وروسته د ځان د روغتیا ساتنې اړوند لارښوونې شوی. همدا ډول ۱۱۵ خوارځواکو ماشومانو ته د ځانګړو خوراکی توکو د ورکړې ترڅنګ ۴۶۴ میندو ته د کورنۍ د تنظیم په اړه عامه پوهاوی هم ورکړل شوی. پروان ‏افغانی سرې میاشتې د هېواد ځوان کهول ته چې په شخصی ښونیزو مرکزونو کې د فیس ورکولو توان نه لری؛ په ټول هېواد کې ٣٥ ښوونیز مرکزونه لری. پر همدې بنسټ د پروان ولایت ښوونیز مرکز د روان ۱۴۴۵ سپوږ میز کال په تېرو ۳ میاشتو کې ۲۸۰ زده کوونکو ته په بېلا بېلو برخو لکه؛‏اسلامی ښوونه، سیرت النبی، لیک لوست، ریاضی، انګلیسی او کمپیوټر برخو کې زده کړې ورکړې دی. په یاده موده کې ۱۳۰ تنه زده کوونکی د زده کړو له بشپړولو وروسته فارغ او پاتې ۱۵۰ تنه لا هم په زده کړو بوخت دی. ننګرهار د افغانی سرې میاشتې له لوری د ختیځ زون په کچه د ننګرهار په ولایتی څانګه کې د ننګرهار، کونړ او لغمان ولایتونو د ښوونیزو مرکزونو ۳۰ تنو ښوونکو او رضاکارانو ته د افکارو او نظریاتو د تبادلې تر عنوان لاندې دوه ورځنی او د شیرزادو ولسوالۍ په سرخ آب کلی کې ۵۰ تنو نارینه او ښځینه رضاکارانو ته د لومړنیو روغتیایی مرستو او د روغتیا په برخه کې د عامه پوهاوی په موخه یو ورځنی ورکشاپ ورکړل شو.